
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/129/26.04.2005

	
	
	


A    V    I    Z

asupra proiectului de Lege

privind Tariful vamal integrat român


În conformitate cu prevederile art. 89 şi 108 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată, spre dezbatere şi avizare, în procedură de urgenţă, cu proiectul de Lege privind proiectul de Lege privind privind Tariful vamal integrat român, Camera Deputaţilor fiind  Cameră decizională, trimis cu adresa nr.  PLx 146/25.04.2005.




Potrivit prevederilor art. 60 din Regulamentul Camerei Deputaţilor, membrii Comisiei au examinat proiectul de lege în şedinţa din 26 aprilie 2005.


Proiectul de lege are ca obiect de reglementare introducerea Tarifului vamal integrat român în vederea preluării, la momentul aderării României la Uniunea Europeană, a Tarifului vamal integrat comunitar. Prezentul proiect de lege propune atât introducerea Tarifului vamal integrat român, cât şi procedura necesară difuzării şi asigurării publicităţii lui (prin punerea lui la dispoziţie de către o structură unică şi având autoritate naţională), astfel încât el va contribui la implementarea normelor legale armonizate cu aquisul comunitar. 


Proiectul de lege a fost adoptat de Senat în şedinţa din 20 aprilie 2005.

În urma dezbaterilor, membrii Comisiei pentru politică economică, reformă şi privatizare au hotărât  în unanimitate ca proiectul de lege să fie avizat, în forma adoptată de Senat.

                PREŞEDINTE,


     Mihai Tudose

         SECRETAR






    Vasile Cosmin Nicula

                                                                                                                       










Experţi parlamentari:

                                                                                                               


Alina Hodivoianu 

